nibzard/narodne-novine-full-text-markdown huggingface dataset:
### NN 30/2025 (21.2.2025.), Rješenje o razrješenju ravnateljice Uprave za poljoprivrednu politiku, EU i međunarodnu suradnju u Ministarstvu poljoprivrede

VLADA REPUBLIKE HRVATSKE

301

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 13. veljače 2025. donijela

RJEŠENJE

O RAZRJEŠENJU RAVNATELJICE UPRAVE ZA POLJOPRIVREDNU POLITIKU, EU I MEĐUNARODNU SURADNJU U MINISTARSTVU POLJOPRIVREDE

Razrješuje se ANITA SEVER-KOREN položaja ravnateljice Uprave za poljoprivrednu politiku, EU i međunarodnu suradnju u Ministarstvu poljoprivrede, s danom 18. veljače 2025., zbog isteka mandata.

Klasa: UP/I 080-02/25-02/47
 Urbroj: 50301-15/07-25-3
 Zagreb, 13. veljače 2025.

Predsjednik
 mr. sc. Andrej Plenković, v. r.
### NN 30/2025 (21.2.2025.), Rješenje o razrješenju i imenovanju dijela članova Statističkog savjeta Republike Hrvatske

VLADA REPUBLIKE HRVATSKE

303

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 22. stavka 4. Zakona o službenoj statistici (»Narodne novine«, br. 25/20. i 155/23.), Vlada Republike Hrvatske je na sjednici održanoj 13. veljače 2025. donijela

RJEŠENJE

O RAZRJEŠENJU I IMENOVANJU DIJELA ČLANOVA STATISTIČKOG SAVJETA
 REPUBLIKE HRVATSKE

1. Razrješuju se dužnosti članice Statističkog savjeta Republike Hrvatske:

– ZRINKA DEBELJAK, imenovana kao predstavnica Hrvatske obrtničke komore

– dr. sc. IVA TOMIĆ, imenovana kao predstavnica poslodavaca.

2. Za članove Statističkog savjeta Republike Hrvatske imenuju se:

– MELANIJA KRKLEC, predstavnica Hrvatske obrtničke komore

– HRVOJE STOJIĆ, predstavnik poslodavaca.

Klasa: 080-02/25-03/26
 Urbroj: 50301-15/07-25-2
 Zagreb, 13. veljače 2025.

Predsjednik
 mr. sc. Andrej Plenković, v. r.
### NN 30/2025 (21.2.2025.), Rješenje o razrješenju ravnatelja Uprave za financijske poslove i javnu nabavu u Ministarstvu poljoprivrede

VLADA REPUBLIKE HRVATSKE

296

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 13. veljače 2025. donijela

RJEŠENJE

O RAZRJEŠENJU RAVNATELJA UPRAVE ZA FINANCIJSKE POSLOVE I JAVNU NABAVU U MINISTARSTVU POLJOPRIVREDE

Razrješuje se MILAN TANKOSIĆ položaja ravnatelja Uprave za financijske poslove i javnu nabavu u Ministarstvu poljoprivrede, s danom 18. veljače 2025., zbog isteka mandata.

Klasa: UP/I 080-02/25-02/42
 Urbroj: 50301-15/07-25-3
 Zagreb, 13. veljače 2025.

Predsjednik
 mr. sc. Andrej Plenković, v. r.
### NN 30/2025 (21.2.2025.), Ispravak Pravilnika o izmjenama i dopunama Pravilnika o provedbi intervencija iz sektora vina unutar Strateškog plana Zajedničke poljoprivredne politike Republike Hrvatske 2023. – 2027.

MINISTARSTVO POLJOPRIVREDE, ŠUMARSTVA I RIBARSTVA

322

Nakon usporedbe s izvornim tekstom Pravilnika o izmjenama i dopunama Pravilnika o provedbi intervencija iz sektora vina unutar Strateškog plana Zajedničke poljoprivredne politike Republike Hrvat­ske 2023. – 2027., objavljenog u »Narodnim novinama«, broj 5 od 13. siječnja 2025. godine, utvrđena je pogreška te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O PROVEDBI INTERVENCIJA IZ SEKTORA VINA UNUTAR STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

U Pravilniku o izmjenama i dopunama Pravilnika o provedbi intervencija iz sektora vina unutar Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, broj 5/25.) u Prilogu V. kriteriji bodovanja i rangiranja te prag prolaznosti projekata za intervencije u sektoru vina pod nazivom Intervencija 58.Lb.01. Ulaganja u dijelu Dodatna pojašnjenja kriterija odabira u točki 3. iza riječi »OPG-a« treba stajati veznik: »ili«.

Klasa: 011-01/24-01/24
 Urbroj: 525-06/260-25-26
 Zagreb, 13. veljače 2025.

Potpredsjednik Vlade
 i ministar
 David Vlajčić, v. r.
### NN 31/2025 (24.2.2025.), Zakon o izmjenama Zakona o institucionalnom okviru za korištenje fondova Europske unije u Republici Hrvatskoj

HRVATSKI SABOR

324

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O INSTITUCIONALNOM OKVIRU ZA KORIŠTENJE FONDOVA EUROPSKE UNIJE U REPUBLICI HRVATSKOJ

Proglašavam Zakon o izmjenama Zakona o institucionalnom okviru za korištenje fondova Europske unije u Republici Hrvatskoj, koji je Hrvatski sabor donio na sjednici 11. veljače 2025.

Klasa: 011-02/25-02/11
 Urbroj: 71-10-01/1-25-2
 Zagreb, 14. veljače 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O INSTITUCIONALNOM OKVIRU ZA KORIŠTENJE FONDOVA EUROPSKE UNIJE U REPUBLICI HRVATSKOJ

Članak 1.

U Zakonu o institucionalnom okviru za korištenje fondova Europske unije u Republici Hrvatskoj (»Narodne novine«, br. 116/21.) u članku 3. stavku 2. točka 1. mijenja se i glasi:

»1. programi kojima se podržava cilj »Ulaganje za rast i radna mjesta«:

a) Program Konkurentnost i kohezija 2021. – 2027.

b) Program Učinkoviti ljudski potencijali 2021. – 2027.

c) Integrirani teritorijalni program 2021. – 2027.«.

U točki 2. podtočke h) i i) mijenjaju se i glase:

»h) Program transnacionalne suradnje dunavske regije, financiran iz EFRR-a

i) Program transnacionalne suradnje IPA Adrion, financiran iz EFRR-a«.

Članak 2.

U članku 4. točka 2. mijenja se i glasi:

»2. programska tijela u Sustavu upravljanja i kontrole za provedbu Programa Konkurentnost i kohezija 2021. – 2027.«.

Točka 3. mijenja se i glasi:

»3. programska tijela u Sustavu upravljanja i kontrole za provedbu Programa Učinkoviti ljudski potencijali 2021. – 2027.«.

Točka 5. mijenja se i glasi:

»5. programska tijela u Sustavu upravljanja i kontrole za provedbu IPA programa prekogranične suradnje Hrvatska – Bosna i Hercegovina – Crna Gora, IPA programa prekogranične suradnje Hrvatska – Srbija i Programa prekogranične suradnje Mađarska – Hrvatska«.

Točka 6. mijenja se i glasi:

»6. programska tijela u Sustavu upravljanja i kontrole za provedbu Programa prekogranične suradnje Slovenija – Hrvatska, Programa prekogranične suradnje Italija – Hrvatska, Programa trans­nacionalne suradnje Središnja Europa, Programa transnacionalne suradnje Euro-Mediteran, Programa transnacionalne suradnje dunavske regije, Programa transnacionalne suradnje IPA Adrion, Programa međuregionalne suradnje INTERREG EUROPE te Programa međuregionalne suradnje INTERACT«.

Članak 3.

U članku 5. stavku 2. točka 4. mijenja se i glasi:

»4. osigurava kontinuitet rada i predsjedavanje Nacionalnim koordinacijskim odborom za fondove Europske unije, kroz financijska razdoblja«.

Članak 4.

U članku 6. stavku 10. točka 2. briše se.

Dosadašnja točka 3. postaje točka 2.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/24-01/92
 Zagreb, 11. veljače 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 31/2025 (24.2.2025.), Odluka o donošenju Akcijskog plana zaštite i promicanja ljudskih prava za 2025. godinu i Akcijskog plana suzbijanja diskriminacije za 2025. godinu

VLADA REPUBLIKE HRVATSKE

329

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 21. veljače 2025. donijela

ODLUKU

O DONOŠENJU AKCIJSKOG PLANA ZAŠTITE I PROMICANJA LJUDSKIH PRAVA ZA 2025. GODINU I AKCIJSKOG PLANA SUZBIJANJA DISKRIMINACIJE ZA 2025. GODINU

I.

Donosi se Akcijski plan zaštite i promicanja ljudskih prava za 2025. godinu i Akcijski plan suzbijanja diskriminacije za 2025. godinu (u daljnjem tekstu: Akcijski planovi), u tekstovima koje je dostavio Ured za ljudska prava i prava nacionalnih manjina aktom, klasa: 004-01/24-02/1, urbroj: 50450-01/01-25-85, od 14. siječnja 2025.

II.

Zadužuje se Ured za ljudska prava i prava nacionalnih manjina da o ovoj Odluci izvijesti nadležna tijela, nositelje provedbe mjera i aktivnosti iz Akcijskih planova.

III.

Zadužuje se Ured za ljudska prava i prava nacionalnih manjina da Akcijske planove objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-07/364
 Urbroj: 50301-04/25-25-5
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 31/2025 (24.2.2025.), Odluka o davanju odobrenja Sveučilištu Sjever i Sveučilištu Josipa Jurja Strossmayera u Osijeku za sudjelovanje u Europskoj grupaciji za teritorijalnu suradnju pod nazivom »Pannon Europska grupacija za teritorijalnu suradnju s ograničenom odgovornošću« i odobrenju Konvencije

VLADA REPUBLIKE HRVATSKE

330

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 21. veljače 2025. donijela

ODLUKU

O DAVANJU ODOBRENJA SVEUČILIŠTU SJEVER I SVEUČILIŠTU JOSIPA JURJA STROSSMAYERA U OSIJEKU ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »PANNON EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje za sudjelovanje u Pannon Europskoj grupaciji za teritorijalnu suradnju s ograničenom odgovornošću, sa sjedištem u Pečuhu, Mađarska:

– Sveučilištu Sjever i

– Sveučilištu Josipa Jurja Strossmayera u Osijeku

te se odobrava Konvencija Pannon Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/36
 Urbroj: 50301-04/25-25-2
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 31/2025 (24.2.2025.), Odluka o imenovanju predsjednika i članova Savjeta za pomorsko dobro i morske luke

VLADA REPUBLIKE HRVATSKE

331

Na temelju članka 43. stavka 1. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 21. veljače 2025. donijela

ODLUKA

O IMENOVANJU PREDSJEDNIKA I ČLANOVA SAVJETA ZA POMORSKO DOBRO I MORSKE LUKE

I.

Ovom Odlukom imenuje se predsjednik i članovi Savjeta za pomorsko dobro i morske luke (u daljnjem tekstu: Savjet).

II.

Imenuje se OLEG BUTKOVIĆ, potpredsjednik Vlade Republike Hrvatske i ministar mora, prometa i infrastrukture predsjednikom Savjeta.

III.

Članovima Savjeta imenuju se:

– JOSIP BILAVER, predstavnik ministarstva nadležnog za poslove pomorstva

– dr. sc. NINA PERKO, predstavnica ministarstva nadležnog za poslove pomorstva

– SNJEŽANA ĐURIŠIĆ, predstavnica ministarstva nadležnog za poslove prostornoga uređenja, graditeljstva i državne imovine

– ROBERT PENDE, predstavnik ministarstva nadležnog za poslove turizma

– mr. sc. KREŠIMIR DRAGIĆ, predstavnik ministarstva nadležnog za poslove financija

– SANDRA SOKOLIĆ, predstavnica ministarstva nadležnog za poslove zaštite okoliša i prirode

– HELENA RUKELJ, predstavnica ministarstva nadležnog poslove gospodarstva

– ANDREA SIMIĆ RUKAVINA, predstavnica ministarstva nadležnog za pravosuđe

– mr. sc. ANTE MIŠURA, predstavnik ministarstva nadležnog za poslove ribarstva i akvakulture

– ANDREA CUKROV, predstavnica ministarstva nadležnog za poslove kulture

– IVICA GREBENAR, predstavnik ministarstva nadležnog za poslove obrane

– ANTONIO ŠUSTIĆ, predstavnik Državne geodetske uprave

– IVO KLAIĆ, predstavnik Hrvatske zajednice županija

– NIKOLA KNEŽIĆ, predstavnik Hrvatske zajednice općina

– BRANKO DUKIĆ, dr. med., predstavnik Udruge gradova u Republici Hrvatskoj

– MIRJANA ČAGALJ, predstavnica Hrvatske gospodarske komore

– VLADIMIR ŠARUNIĆ, predstavnik Hrvatske obrtničke komore

– VINKA KOLIĆ BUBIĆ, predstavnica Hrvatskog hidrografskog instituta

– DENIS VUKOREPA, predstavnik Zajednice lučkih uprava

– MARIO KRUŽIĆ, predstavnik Zajednice županijskih lučkih uprava.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/08
 Urbroj: 50301-15/07-25-3
 Zagreb, 21. veljače 2025.

Predsjednik
 mr. sc. Andrej Plenković, v. r.
### NN 33/2025 (26.2.2025.), Odluka o lokalnim porezima Općine Vrpolje

Općina Vrpolje

379

Na temelju članka 20. i članka 42. stavka 1. točke 1. i 2. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vrpolje (»Službeni vjesnik Brodsko-posavske županije« broj 13/22 i 37/22 i »Službeni glasnik Općine Vrpolje« broj 10/23)), Općinsko vijeće Općine Vrpolje na svojoj 42. sjednici održanoj 17. veljače 2025. godine donijelo je

ODLUKU

O LOKALNIM POREZIMA OPĆINE VRPOLJE

I. OPĆE ODREDBE

Članak 1.

Ovom se Odlukom o lokalnim porezima Općine Vrpolje (u daljnjem tekstu: Odluka) propisuju vrste lokalnih poreza, visina poreza i visina stope poreza te nadležno porezno tijelo za utvrđivanje i naplatu lokalnih poreza koji pripadaju Općini Vrpolje.

II. VRSTE LOKALNIH POREZA

Članak 2.

Lokalni porezi Općine Vrpolje su:

1. porez na nekretnine

2. porez na potrošnju.

Članak 3.

Porez na nekretnine plaća se godišnje u visini od 2,00 eura/m² korisne površine nekretnine za koje je Zakon o lokalnim porezima propisao obvezu plaćanja.

Članak 4.

Od obveze plaćanja poreza na nekretnine oslobađaju se socijalno ugroženi građani, odnosno korisnici zajamčene minimalne novčane naknade.

Članak 5.

Porez na potrošnju plaća se po stopi od 3 %.

Članak 6.

Poslove u vezi s utvrđivanjem i naplatom lokalnih poreza obavlja Ministarstvo financija, Porezna uprava.

III. PRIJELAZNE I ZAVRŠNE ODREDBE

Članak 7.

Na sva pitanja koja nisu uređena ovom Odlukom primjenjuje se Zakon o lokalnim porezima.

Članak 8.

Stupanjem na snagu ove Odluke prestaje važiti Odluka o lokalnim porezima Općine Vrpolje (»Narodne novine« broj 146/22 i »Službeni vjesnik Brodsko-posavske županije« broj 37/22).

Članak 9.

Ova Odluka stupa na snagu osmog dana od dana objave u »Narodnim novinama«, a objavit će se i u »Službenom glasniku Općine Vrpolje«.

Klasa: 024-03/25-01/2

Urbroj: 2178-11-01-25-2

Vrpolje, 17. veljače 2025.

Predsjednik
 Općinskog vijeća
 Tomislav Šimundić, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Općine Končanica

Općina Končanica

363

Na temelju članka 19.a stavka 1. Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22, 114/23 i 152/24) i članka 31. Statuta Općine Končanica (»Službeni glasnik Općine Končanica«, broj 1/21), Općinsko vijeće Općine Končanica na svojoj 31. sjednici održanoj 18. veljače 2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Končanica.

Članak 2.

Porezne stope iz članka 1. ove Odluke utvrđuju se kako slijedi:

• niža porezna stopa 20 %,

• viša porezna stopa 30 %.

Članak 3.

Stupanjem na snagu ove odluke prestaju važiti Odluka o visini poreznih stopa godišnjeg poreza na dohodak (»Službeni glasnik Općine Končanica« broj 7/23 i »Narodne novine« 151/23).

Članak 4.

Ova Odluka objavit će se u »Službenom glasniku Općine Končanica« i »Narodnim novinama«, a stupa na snagu 1. ožujka 2025.

Klasa: 410-01/25-01/2

Urbroj: 2103-12-01/1-25-1

Končanica, 18. veljače 2025.

Predsjednik
 Općinskog vijeća
 Općine Končanica
 Drahoslav Herout, v. r.
### NN 33/2025 (26.2.2025.), Odluka o visini poreznih stopa poreza na dohodak na području Općine Rešetari

Općina Rešetari

371

Na temelju članka 19. a Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22., 114/23. i 152/24.) i članka 33. Statuta Općine Rešetari (»Službeni glasnik Općine Rešetari« broj 1/18., 1/20. i 1/21.), Općinsko vijeće Općine Rešetari na svojoj 36. sjednici održanoj 17. veljače 2025. godine donijelo je

ODLUKU

O VISINI POREZNIH STOPA POREZA NA DOHODAK NA PODRUČJU OPĆINE REŠETARI

Članak 1.

Ovom Odlukom utvrđuje se visina poreznih stopa poreza na dohodak za porezne obveznike na području Općine Rešetari.

Članak 2.

Na području Općine Rešetari određuje se niža stopa poreza na dohodak u visini od 20 % i viša stopa poreza na dohodak u visini od 30 %.

Članak 3.

Ova Odluka će se objaviti u »Službenom glasniku Općine Rešetari« i »Narodnim novinama«, a stupa na snagu 1. ožujka 2025. godine.

Članak 4.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Rešetari (»Službeni glasnik Općine Rešetari« broj 20/23.).

Klasa: 410-01/25-01/01

Urbroj: 2178-18-03/01-25-1

Rešetari, 17. veljače 2025.

Predsjednica
 Općinskog vijeća
 Milka Perković, v. r.
### NN 33/2025 (26.2.2025.), Pravilnik o izmjeni Pravilnika o uvjetima i načinu ostvarivanja prava na pokriće troškova prehrane studenata

Ministarstvo znanosti, obrazovanja i mladih

340

Na temelju članka 121. stavka 2. Zakona o visokom obrazovanju i znanstvenoj djelatnosti (»Narodne novine«, broj 119/22), ministar znanosti, obrazovanja i mladih donosi

PRAVILNIK

O IZMJENI PRAVILNIKA O UVJETIMA I NAČINU OSTVARIVANJA PRAVA NA POKRIĆE TROŠKOVA PREHRANE STUDENATA

Članak 1.

U Pravilniku o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13, 8/14, 113/22, 37/23 i 111/24; u daljnjem tekstu: Pravilnik) u članku 10. stavak 3. mijenja se i glasi:

»(3) Uz potporu iz stavka 1. ovoga članka, Ministarstvo davatelju usluge doznačuje dodatna sredstva u visini od 40 % za mjesečne račune ispostavljene za razdoblje od 1. ožujka 2025. do 30. rujna 2025. u skladu s člankom 14. stavkom 5. Pravilnika.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 602-01/25-03/00062
 Urbroj: 533-04-25-0001
 Zagreb, 24. veljače 2025.

Ministar
 prof. dr. sc. Radovan Fuchs, v. r.
### NN 33/2025 (26.2.2025.), Indeks potrošačkih cijena u siječnju 2025.

Državni zavod za statistiku

342

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2025.

Indeks potrošačkih cijena u siječnju 2025. u odnosu na prosinac 2024. iznosi 100,1.

Klasa: 956-03/25-01/3
 Urbroj: 555-01-04-06-01-25-4
 Zagreb, 24. veljače 2025.

Glavna ravnateljica
 Lidija Brković, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Grada Vrlike

Grad Vrlika

353

Na temelju članka 19.a stavka 1. Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22, 114/23 i 152/24), članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15 – ispravak, 123/17, 98/19, 144/20) i članka 31. točke 1. alineja 23. Statuta Grada Vrlike (»Službeni glasnik Grada Vrlike« br. 2/18, 6/20 i 2/21), na prijedlog gradonačelnika Grada Vrlike, Gradsko vijeće Grada Vrlike na svojoj 31. sjednici održanoj 18. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK GRADA VRLIKE

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Grada Vrlike.

Članak 2.

Porezne stope iz članka 1. ove Odluke utvrđuju se kako slijedi:

• niža porezna stopa 18,00 %,

• viša porezna stopa 28,00 %.

Članak 3.

Ova Odluka objavit će se u »Službenom glasniku Grada Vrlike« i »Narodnim novinama«, a stupa na snagu 1. ožujka 2025. godine.

Danom stupanja na snagu ove Odluke prestaje važiti Odluka o visini poreznih stopa godišnjeg poreza na dohodak (»Službeni glasnik Grada Vrlike« br. 7/23).

Klasa: 410-20/25-01/01

Urbroj: 2181-16/01-25-01

Vrlika, 18. veljače 2025.

Predsjednica
 Anita Šimunović, mag. oec., v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Grada Makarske

Grad Makarska

347

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18; 121/19; 32/20; 138/20; 151/22, 114//23 i 152/24 – u daljnjem tekstu: Zakon), i članaka 40. Statuta Grada Makarske (»Glasnik Grada Makarske« br.3/21«) Gradsko vijeće Grada Makarske na 28. sjednici održanoj 14. veljače 2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK GRADA MAKARSKE

I. OPĆE ODREDBE

Članak 1.

Ovom Odlukom se propisuju, sukladno Zakonu o porezu na dohodak, visine poreznih stopa godišnjeg poreza na dohodak za porezne obveznike na području grada Makarske.

II. POREZNE STOPE

Članak 2.

Niža porezna stopa za obračun godišnjeg poreza na dohodak iznosi 18 %.

Viša porezna stopa za obračun godišnjeg poreza na dohodak iznosi 31 %.

III. PRIJELAZNE I ZAVRŠNE ODREDBE

Članak 4.

Ova Odluka objavit će se u »Narodnim novinama« i »Glasniku Grada Makarske« i stupa na snagu 1. ožujka 2025., a primijenit će se i u postupku godišnjeg obračuna poreza na dohodak za cijelo porezno razdoblje 2025. godine

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak Grada Makarske (»Narodne novine« br. 156/2023 i »Glasnik grada Makarske« br. 26/2023.).

Klasa: 410-01/25-01/-1
 Urbroj: 2181-6-01-25-3
 Makarska, 14. veljače 2025.

Predsjednica
 Gradskog vijeća
 Gordana Muhtić, dipl. iur., v. r.
### NN 33/2025 (26.2.2025.), Odluka o visini poreznih stopa poreza na dohodak Grada Buzeta

Grad Buzet

344

Na temelju odredbi članka 19. a, a u svezi s člankom 19. Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22, 114/23 i 152/24.) i članka 19. Statuta Grada Buzeta (»Službene novine Grada Buzeta«, broj 2/21 i 10/21), Gradsko vijeće Grada Buzeta na sjednici održanoj 19. veljače 2025. godine, donijelo je

ODLUKU

O VISINI POREZNIH STOPA POREZA NA DOHODAK GRADA BUZETA

Članak 1.

Ovom se Odlukom utvrđuje visina poreznih stopa (godišnjeg) poreza na dohodak (za porezne obveznike s područja) Grada Buzeta.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa u visini od 21 %

– viša porezna stopa u visini od 31 %.

Članak 3.

Visina porezne osnovice za obračun stopa iz članka 2. ove Odluke propisana je Zakonom o porezu na dohodak.

Članak 4.

Danom stupanja na snagu ove Odluke prestaje važiti Odluka o visini poreznih stopa poreza na dohodak Grada Buzeta (»Službene novine Grada Buzeta«, broj 13/2023).

Članak 5.

Ova Odluka objavit će se u »Službenim novinama Grada Buzeta« i »Narodnim novinama« i primjenjuje se od 1. ožujka 2025. godine

Klasa: 024-03/25-01/2
 Urbroj: 2163-3-01-01-25-7
 Buzet, 19. veljače 2025.

GRADSKO VIJEĆE GRADA BUZETA

Predsjednik
 Davor Prodan, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Općine Žakanje

Općina Žakanje

380

Na temelju članka 19.a Zakona o porezu na dohodak (»Narodne novine«, 115/16, 106/18, 121/19, 32/20, 138/20, 151/22 i 114/23) i članka 30. Statuta Općine Žakanje (»Službeni glasnik Općine Žakanje«, broj 01/21) Općinsko Vijeće Općine Žakanje na 27. sjednici održanoj 20. veljače 2025. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuje se visina poreznih stopa poreza na dohodak Općine Žakanje.

Članak 2.

Visina poreznih stopa poreza na dohodak utvrđuje se na način da je:

– niža stopa poreza na dohodak u visini od 20 %,

– viša stopa poreza na dohodak u visini od 30 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak (»Narodne novine« broj 154/23 i »Službeni glasnik Općine Žakanje«, broj 10/23).

Članak 4.

Ova Odluka objavit će se u »Narodnim novinama« i »Službenom glasniku Općine Žakanje«, a primjenjuje se od 1. ožujka 2025. godine.

Klasa: 410-11/25-01/1
 Urbroj: 2133-22-01-25-1
 Žakanje, 20. veljače 2025.

Predsjednica
 Općinskog vijeća
 Irena Hribljan, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Općine Vrbje

Općina Vrbje

377

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 32. Statuta Općine Vrbje (»Službeni glasnik Općine Vrbje« br. 3/18 i 2/21), Općinsko vijeće Općine Vrbje na 20. sjednici održanoj 17. veljače 2025. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE VRBJE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Vrbje.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %

– viša porezna stopa 30 %.

Članak 3.

Stupanjem na snagu ove Odluke, prestaje važiti Odluka o visini poreznih stopa godišnjeg poreza na dohodak na području Općine Vrbje klasa: 410-04/23-01/02, urbroj: 2178-19-03-23-1 od 27. studenoga 2023. (»Narodne novine« broj 148/23 i »Službeni glasnik« broj 5/23).

Članak 4.

Ova Odluka objavit će se u »Narodnim novinama« i »Službenom glasniku Općine Vrbje«, a stupa na snagu 1. ožujka 2025. godine.

Klasa: 410-04/25-01/02

Urbroj: 2178-19-03-25-1

Vrbje, 17. veljače 2025.

Predsjednik
 Općinskog vijeća
 Milan Brkanac, v. r.
### NN 33/2025 (26.2.2025.), Odluka o porezima Općine Vrbje

OPĆINA VRBJE

378

Na temelju članka 20., članka 41. stavak 4. i članka 42. stavak 1. Zakona o lokalnim porezima (»Narodne novine« br. 115/16, 101/17, 114/22, 114/23 i 152/24) te članka 32. Statuta Općine Vrbje (»Službeni glasnik Općine Vrbje« br. 3/18 i 2/21) Općinsko vijeće Općine Vrbje na 20. sjednici održanoj 17. veljače 2025. godine, donijelo je

ODLUKU

O POREZIMA OPĆINE VRBJE

I. OPĆE ODREDBE

Članak 1.

Ovom se Odlukom utvrđuju vrste poreza koje pripadaju Općini Vrbje, visina stope poreza na potrošnju, visina poreza na nekretnine, te nadležno porezno tijelo za utvrđivanje i naplatu navedenih poreza.

II. VRSTE OPĆINSKIH POREZA

Članak 2.

Općinski porezi Općine Vrbje su:

1. porez na potrošnju

2. porez na nekretnine.

1. Porez na potrošnju

Članak 3.

Porez na potrošnju plaća se po stopi od 3 %.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Nova Gradiška.

2. Porez na nekretnine

Članak 5.

Porez na nekretnine plaća se godišnje u iznosu od 1,00 euro/m2 korisne površine nekretnine na cijelom području Općine Vrbje.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Nova Gradiška.

III. DAVANJE OVLASTI FINA-i

Članak 7.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja temeljem ove Odluke pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

IV. PRELAZNE I ZAVRŠNE ODREDBE

Članak 8.

Stupanjem na snagu ove Odluke prestaje važiti Odluka o općinskim porezima Općine Vrbje, klasa: 410-04/23-01/01, urbroj: 2178-19-03-23-1 od 27. studenoga 2023. g. (»Službeni glasnik Općine Vrbje« br. 5/23 i »Narodne novine« br. 148/23).

Članak 9.

Ova Odluka objavit će se u »Narodnim novinama« i »Službenom glasniku Općine Vrbje«, a stupa na snagu osmoga dana od dana objave u »Službenom glasniku Općine Vrbje«.

Klasa: 410-04/25-01/01

Urbroj: 2178-19-03-25-1

Vrbje, 17. veljače 2025.

Predsjednik
 Općinskog vijeća
 Milan Brkanac, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Općine Šandrovec

Općina Šandrovac

374

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23, 152/24) i članka 34. točke 3. Statuta Općine Šandrovac (»Općinski glasnik Općine Šandrovac« 1/2021, 6/2021, 8/2023), na prijedlog općinskog načelnika Općine Šandrovac, Općinsko vijeće Općine Šandrovac na 32. sjednici održanoj 20. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

I. OPĆA ODREDBA

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području općine Šandrovac.

II. POREZNE STOPE

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

III. PRIJELAZNE I ZAVRŠNE ODREDBE

Članak 3.

Ova Odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

Članak 4.

Ova Odluka objavit će se u »Narodnim novinama« i »Općinskom glasniku Općine Šandrovac«, a stupa na snagu 1. ožujka 2025. godine.

Ova Odluka primijenit će se i u postupku godišnjeg obračuna poreza na dohodak za cijelo porezno razdoblje 2025. godine.

Klasa: 410-01/25-01/3

Urbroj: 2103-15-01-25-1

Šandrovac, 20. veljače 2025.

Predsjednik
 Općinskog vijeća Općine Šandrovac
 Slaven Kurtak, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Općine Dragalić

Općina Dragalić

358

Na temelju članka 19. a stavka 1. Zakona o porezu na dohodak (»Narodne novine« broj 115/16, 106/18, 121/19, 32/20, 138/20. 151/22, 114/23 i 152/24) i članka 34. stavka 1. podstavka 20. Statuta Općine Dragalić (»Službeni glasnik« br. 3/18, 4/21 i 3/24), Općinsko vijeće Općine Dragalić na 25. sjednici održanoj 17. veljače 2025. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE DRAGALIĆ

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Dragalić.

Članak 2.

Porezne stope iz članka 1. Ove Odluke utvrđuju se kako slijedi:

– niža porezna stopa 20 %

– viša porezna stopa 30 %.

Članak 3.

Stupanjem na snagu ove Odluke, prestaje važiti Odluka o visini poreznih stopa godišnjeg poreza na dohodak na području Općine Dragalić (»Narodne novine« broj 148/23 i »Službeni glasnik« broj 7/23).

Članak 4.

Ova Odluka objavit će se u »Narodnim novinama« i »Službenom glasniku« Općine Dragalić, a stupa na snagu 1. ožujka 2025.

Klasa: 410-04/25-01/02
 Urbroj: 2178-27-03-25-2
 Dragalić, 17. veljače 2025.

Predsjednica
 Općinskog vijeća
 Vesna Peterlik, v. r.
### NN 33/2025 (26.2.2025.), Odluka o porezima Općine Dragalić

OPĆINA DRAGALIĆ

359

Na temelju odredbe članka 41. stavka 4. i članka 42. stavka 1., a u vezi s člankom 20. Zakona o lokalnim porezima (»Narodne novine«, broj 115/16, 101/17, 114/22, 114/23 i 152/24) i članka 34. stavka 1. podstavka 20. Statuta Općine Dragalić (»Službeni glasnik«, broj 3/18, 4/21 i 3/24), Općinsko vijeće Općine Dragalić, na 25. sjednici održanoj 17. veljače 2025. godine, donosi

ODLUKU

O POREZIMA OPĆINE DRAGALIĆ

I. TEMELJNA ODREDBA

Članak 1.

Ovom se Odlukom utvrđuju vrste poreza koje pripadaju Općini Dragalić, visina stope poreza na potrošnju, visina poreza na nekretnine te nadležno porezno tijelo za utvrđivanje i naplatu navedenih poreza.

II. VRSTE POREZA

Članak 2.

Općinski porezi Općine Dragalić su:

1. porez na potrošnju

2. porez na nekretnine.

1. Porez na potrošnju

Članak 3.

Porez na potrošnju plaća se po stopi od 3 %.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Nova Gradiška.

2. Porez na nekretnine

Članak 5.

Porez na nekretnine plaća se u visini od 3,00 eura/m² korisne površine nekretnine na cijelom području Općine Dragalić.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava, Ispostava Nova Gradiška.

III. DAVANJE OVLASTI FINA-i

Članak 7.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja na temelju ove Odluke pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

IV. PRIJELAZNE I ZAVRŠNE ODREDBE

Članak 8.

Postupci utvrđivanja i naplate poreza započeti po odredbama Odluke o porezima Općine Dragalić (»Narodne novine« broj 148/23 i »Službeni glasnik« broj 7/23), završit će se prema odredbama te Odluke.

Članak 9.

Stupanjem na snagu Ove Odluke prestaje važiti Odluka o porezima Općine Dragalić (»Narodne novine« br. 148/23 i »Službeni glasnik« br. 7/23).

Članak 10.

Ova Odluka objavit će se u »Narodnim novinama« i »Službenom glasniku« Općine Dragalić, a stupa na snagu osmoga dana od dana objave u »Službenom glasniku« Općine Dragalić.

Klasa: 410-04/25-01/03
 Urbroj: 2178-27-03-25-2
 Dragalić, 17. veljače 2025.

Predsjednica
 Općinskog vijeća
 Vesna Peterlik, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Općine Petrijanec

Općina Petrijanec

369

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23 i 152/24) i članka 28. Statuta Općine Petrijanec (»Službeni vjesnik Varaždinske županije«, broj 31/21), Općinsko vijeće Općine Petrijanec na 38. sjednici održanoj 19. veljače 2025. godine, donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE PETRIJANEC

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Petrijanec.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 27 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Petrijanec (»Narodne novine«, broj 146/23 i »Službeni vjesnik Varaždinske županije«, broj 106/23).

Članak 4.

Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu 1. ožujka 2025. godine.

Klasa: 410-09/25-01/1

Urbroj: 2186-6-01/1-25-1

Petrijanec, 19. veljače 2025.

Predsjednik
 Općinskog vijeća
 mr. sc. Martin Evačić, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Općine Matulji

Općina Matulji

368

Na temelju članka 19.a stavka 1. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24) i članka 32. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15 – pročišćeni tekst, 39/15, 7/18, 6/21, 23/21 i 36/23), na prijedlog općinskog načelnika, Općinsko vijeće Općine Matulji na sjednici održanoj 20. veljače 2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE MATULJI

Članak 1.

Ovom Odlukom utvrđuje se visina stopa godišnjeg poreza na dohodak za obveznike poreza na dohodak na području Općine Matulji.

Članak 2.

Porezne stope iz članka 1. ove Odluke utvrđuju se kako slijedi:

– niža stopa u visini 20 % i

– viša stopa u visini 30 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Matulji (»Narodne novine« broj 153/23 i »Službene novine Primorsko-goranske županije« broj 46/23).

Članak 4.

Ova Odluka objavit će se u »Narodnim novinama« i u »Službenim novinama Općine Matulji«, a stupa na snagu 1. ožujka 2025. godine.

Klasa: 024-04/25-02/1
 Ubroj: 2170-27-01/1-25-4
 Matulji, 20. veljače 2025.

OPĆINSKO VIJEĆE OPĆINE MATULJI

Predsjednica
 Iva Letina, v. r.
### NN 33/2025 (26.2.2025.), Odluka o izmjeni Odluke o visini poreznih stopa godišnjeg poreza na dohodak Općine Veliko Trgovišće

Općina Veliko Trgovišće

375

Na temelju članaka 19.a stavka 1. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23, 152/24) i članka 35. Statuta općine Veliko Trgovišće (»Službeni glasnik Krapinsko-zagorske županije« broj 23/09., 08/13, 06/18, 17/20, 8/21, 30/21 – proč. tekst), Općinsko vijeće općine Veliko Trgovišće na 24. sjednici održanoj 20. veljače 2025. godine, donijelo je

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK OPĆINE VELIKO TRGOVIŠĆE

Članak 1.

Ovom Odlukom članak 2. Odluke o visini poreznih stopa godišnjeg poreza na dohodak Općine Veliko Trgovišće (»Narodne novine« broj 141/23, »Službeni glasnik Krapinsko-zagorske županije« broj 51/23) mijenja se i glasi:

»Porezne stope iz članka 1. ove Odluke utvrđuju se kako slijedi:

• niža porezna stopa 20,00 %,

• viša porezna stopa 30,00 %.«

Članak 2.

Ova Odluka objavit će se u »Službenom glasniku Krapinsko-za­gorske županije« i »Narodnim novinama«, a stupa na snagu 1. ožujka 2025. godine.

Klasa: 024-01/25-01/3
 Urbroj: 2140-30-01/10-25-5
 Veliko Trgovišće, 20. veljače 2025.

Predsjednica
 Općinskog vijeća
 Štefica Kukolja, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak Općine Ribnik

Općina Ribnik

372

Na temelju članka 19.a Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22, 114/23 i 152/24) i članka 31. Statuta Općine Ribnik (»Glasnik Karlovačke županije« broj 18/13, 17/16, 04/18, 21/20, 19/21 i 13/22), Općinsko vijeće Općine Ribnik na svojoj 20. redovnoj sjednici održanoj 14. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Općine Ribnik.

Članak 2.

Porezne stope iz članka 1. ove Odluke utvrđuju se kako slijedi:

– niža stopa poreza na dohodak u visini od 20 %,

– viša stopa poreza na dohodak u visini od 30 %.

Prag za primjenu navedenih poreznih stopa propisan je Zakonom.

Članak 3.

Danom stupanja na snagu ove Odluke prestaje važiti Odluka o visini poreznih stopa poreza na dohodak Općine Ribnik (»Službeni glasnik Općine Ribnik« 10/23).

Članak 4.

Ova Odluka stupa na snagu osmoga dana od dana objave u »Službenom grasniku Općine Ribnik«, a objavit će se i u »Narodnim novinama«

Klasa: 410-01/25-01/1
 Urbroj: 2133-21-01-25-1
 Ribnik, 14. veljače 2025.

Zamjenica
 predsjednice Općinskog vijeća
 Jelena Dolinar, v. r.
### NN 33/2025 (26.2.2025.), Odluka o izmjeni Odluke o lokalnim porezima Grada Buzeta

GRAD BUZET

345

Na temelju odredbi članka 20. i članka 42. Zakona o lokalnim porezima (»Narodne novine« 115/16, 101/17, 114/22, 114/23 i 152/24) i članka 19. Statuta Grada Buzeta (»Službene novine Grada Buzeta«, broj 2/21 i 10/21), Gradsko vijeće Grada Buzeta na sjednici održanoj 21. veljače 2025. godine, donijelo je

ODLUKU

O IZMJENI ODLUKE O LOKALNIM POREZIMA GRADA BUZET

Članak 1.

Ovom Odlukom mijenja se Odluka lokalnim porezima Grada Buzeta (»Službene novine Grada Buzeta« br.14/23.). (dalje u tekstu: Odluka).

Članak 2.

U članku 2. Odluke mijenja se točka 2. koja sada glasi Gradski porezi jesu:

»2. Porez na nekretnine«.

Članak 3.

Iza članka 4. Odluke mijenja se naslov koji sada glasi: »2. POREZ NA NEKRETNINE«.

Članak 4.

Članak 5. i 6. Odluke mijenjaju se i sada glase:

»Članak 5.

(1) Porez na nekretnine plaća se godišnje, u iznosu od 4,00 EUR/m2 korisne površine nekretnine na cijelom području Grada Buzeta.

(2) Porez na nekretnine plaća se u roku od 15 dana od dana dostave rješenja o utvrđivanju poreza.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Upravni odjel za financije i gospodarstvo Grada Buzeta.«

Članak 7.

Ostale odredbe Odluke ostaju neizmijenjene.

Članak 8.

Odluka o izmjeni Odluke o lokalnim porezima Grada Buzeta objavit će se u »Narodnim novinama« i »Službenim novinama Grada Buzeta«.

Odluka o izmjeni Odluke o lokalnim porezima Grada Buzeta stupa na snagu osmoga dana od dana objave u »Službenim novinama Grada Buzeta«.

Klasa: 024-03/25-01/2

Urbroj: 2163-3-01-01-25-8

Buzet, 19. veljače 2025.

GRADSKO VIJEĆE GRADA BUZETA

Predsjednik
 Davor Prodan, v. r.
### NN 33/2025 (26.2.2025.), Odluka o izmjenama Odluke o općinskim porezima Općine Beretinec

Općina Beretinec

356

Na temelju članka 20. stavka 1. i članka 42. stavka 1. točke 2. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24) te članka 28. Statuta Općine Beretinec (»Službeni vjesnik Varaždinske županije« broj 35/18 i 2/19, »Službeni vjesnik Općine Beretinec« broj 2/21), Općinsko vijeće Općine Beretinec na 28. sjednici održanoj 13. veljače 2025. godine donijelo je

ODLUKU

O IZMJENAMA ODLUKE O OPĆINSKIM POREZIMA OPĆINE BERETINEC

Članak 1.

U Odluci o općinskim porezima Općine Beretinec (»Narodne novine« broj 153/23 i »Službeni vjesnik Općine Beretinec« broj 6/23) u članku 2. stavku 1. točka 2. mijenja se i glasi:

»2. porez na nekretnine«.

Članak 2.

Naziv odjeljka iznad članka 4. koji glasi »II. POREZ NA KUĆE ZA ODMOR« mijenja se i glasi: »II. POREZ NA NEKRETNINE«.

Članak 3.

Članak 4. mijenja se i glasi:

»Porez na nekretnine plaća se godišnje u visini od 1,50 eura po metru kvadratnom korisne površine nekretnine.

Poslove u svezi s utvrđivanjem i naplatom poreza na nekretnine obavlja Ministarstvo financija, Porezna uprava.«

Članak 4.

Ova Odluka objavit će se u »Službenom vjesniku Općine Beretinec« i »Narodnim novinama«, a stupa na snagu osmoga dana od dana objave u »Službenom vjesniku Općine Beretinec«.

Klasa: 410-10/25-01/01

Urbroj: 2186-2-02-25-1

Beretinec, 13. veljače 2025.

Predsjednik
 Općinskog vijeća
 Hrvoje Kapeš, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Grada Trogira

Grad Trogir

349

Na temelju članka 19.a, a u svezi s čl. 19. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23 i 152/24 – u daljnjem tekstu: Zakon), i članka 26. Statuta Grada Trogira (»Službeni glasnik Grada Trogira« broj 4/13, 9/13, 6/14, 1/18, 3/19, 5/20, 9/21 i 11/23), Gradsko vijeće Grada Trogira na 30. sjednici održanoj 24. veljače 2025. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA TROGIRA

I. OPĆE ODREDBE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Trogira.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II. POREZNE STOPE

Članak 3.

Porezne stope godišnjeg iz članka 1. ove Odluke utvrđuju se kako slijedi:

– niža porezna stopa za obračun godišnjeg poreza na dohodak iznosi 21,00 %

– viša porezna stopa za obračun godišnjeg poreza na dohodak iznosi 31,00 %.

Prag za primjenu navedenih poreznih stopa propisan je Zakonom.

III. PRIJELAZNE I ZAVRŠNE ODREDBE

Članak 4.

Danom stupanja na snagu ove odluke, prestaje važiti Odluka o visini poreznih stopa godišnjeg poreza na dohodak na području Grada Trogira (»Službeni glasnik Grada Trogira« br. 37/23 i »Narodne novine« br. 153/23).

Primjena ove Odluke propisana je Zakonom.

Članak 5.

Ova Odluka objavit će se u »Službenom glasniku Grada Trogira« i u »Narodnim novinama«, a stupa na snagu 1. ožujka 2025. godine.

Klasa: 410-02/25-01/8

Urbroj: 2181-13-51/01-25-6

Trogir, 24. veljače 2025.

Predsjednik
 Gradskog vijeća
 Toni Zulim, v. r.
### NN 33/2025 (26.2.2025.), Odluka o izmjeni Odluke o visini poreznih stopa godišnjeg poreza na dohodak na području Općine Dicmo

Općina Dicmo

357

Na temelju članka 19. a Zakona o porezu na dohodak (»Narodne novine« broj 115/2016, 106/2018, 121/2019, 32/2020, 151/2022 i 114/2023 i 152/2024) i članka 14. Statuta Općine Dicmo (»Službeni glasnik Općine Dicmo« broj 5/2022 – pročišćeni tekst), na prijedlog općinskog načelnika, Općinsko vijeće Općine Dicmo na 30. sjednici održanoj 20. veljače 2025. godine, donosi

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE DICMO

Članak 1.

U Odluci o visini poreznih stopa godišnjeg poreza na dohodak na području Općine Dicmo (»Narodne novine« broj 144/2023 i »Službeni glasnik Općine Dicmo« broj 19/2023), u članku 2. stavku 1. broj: »21,6« zamjenjuje se brojem: »20«, a broj: »32,4« zamjenjuje se brojem: »30«.

Članak 2.

Ova Odluka dostavit će se Ministarstvu financija, Poreznoj upravi u roku od 8 dana od donošenja radi objave na mrežnim stranicama Porezne uprave.

Članak 3.

Ova Odluka objavit će se u »Narodnim novinama« i »Službenom glasniku Općine Dicmo«, a stupa na snagu osmoga dana od dana objave u »Službenom glasniku Općine Dicmo«.

Klasa: 410-01/25-01/1

Urbroj: 2181-21-01-25-1

Dicmo Kraj, 20. veljače 2025.

Predsjednik
 Općinskog vijeća
 Ivan Vukšić, v. r.
### NN 33/2025 (26.2.2025.), Odluka o visini poreznih stopa godišnjeg poreza na dohodak na području Grada Donja Stubica

Grad Donja Stubica

346

Na temelju članka 19.a st. 2. t. 2. Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22, 114/23, 152/24) i članka 33. Statuta Grada Donja Stubica (»Službeni glasnik Krapinsko-zagorske županije«, br. 8/21) Gradsko vijeće Grada Donja Stubica na svojoj 37. sjednici održanoj 20. veljače 2025. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA
 DONJA STUBICA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Donja Stubica.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,00 %,

– viša porezna stopa 31,00 %.

Članak 3.

Ova Odluka objavit će se u »Narodnim novinama« i »Službenom glasniku Krapinsko-zagorske županije«, a stupa na snagu 1. ožujka 2025. godine.

Klasa: 410-05/25-01/0001

Urbroj: 2140-2-2-25-4

Donja Stubica, 20. veljače 2025.

Predsjednik
 Gradskog vijeća
 Nikola Boromisa, mag. ing. aedif., v. r.